

**Consiliul Județean Vrancea**

**Regulament eveniment**

***1 iunie 2024 – Ziua Internațională a Copilului***

Consiliul Județean Vrancea organizează evenimentul dedicat copiilor **„1 iunie 2024 – Ziua Internațională a Copilului”.**

Prezentul document oferă informații și instrucțiuni comercianților care doresc să se înscrie la eveniment.

Locație: **Zona de Agrement ”Crâng Petrești”**

Perioada eveniment:  **1 iunie 2024**

**CALENDARUL SIMPLIFICAT AL PROCEDURII DE ÎNSCRIERE**

|  |  |  |
| --- | --- | --- |
| **Etapă** | **Perioadă** | **Observații** |
| Depunere dosar înscriere | 20 – 24 mai 2024 | La Registratura Consiliului Județean Vrancea cu sediul în str. Dimitrie Cantemir nr. 1, de luni până joi în intervalul orar 8.00-16.30, iar vinerea de la 8.00 la 14:00 **sau**Pe e-mail la contact@cjvrancea.ro până pe 24 mai 2024ora 23:59.  |
| Analiză și selecție | 27 mai 2024 |
| Afișarea rezultatelor | 28 mai 2024 |
| Organizare standuri | 31 mai 2024 |

**I. Informații generale:**

1. Pentru evenimentul *1 iunie 2024 – Ziua Internațională a Copilului* există următoarele categorii de produse:

A. Produse **alimentare**:

-Categoria**A1**– Produse alimentare dulci sau sărate (de tipul, dar fără a se limita la gofre, vată pe băț, înghețată, gogoși, popcorn etc.) și/sau fast – food preparate în locația evenimentului;

-Categoria**A2**– Produse alimentare preparate în afara locației (ambalate);

-Categoria**A3**– Stand de băuturi calde (cafea, ceaiuri) și băuturi răcoritoare (apă, suc, limonadă etc.).

1. Persoanele care doresc să se înscrie în calitate de comerciant la evenimentul *1 iunie 2024 – Ziua Internațională a Copilului* pot fi entități juridice, precum: SRL, PFA, PFI, IF, II, Asociații, Organizații Neguvernamentale.
2. Înscrierea se realizează prin transmiterea unei cereri și a tuturor documentelor solicitate la punctul III din prezentul Regulament.
3. Înscrierea entităților juridice (SRL, PFA, PFI, IF, II, Asociații, Organizații Neguvernamentale) se realizează pentru ocuparea unui singur loc/spațiu de expunere și comercializare, niciuna dintre entitățile enumerate mai sus neavând posibilitatea de a solicita mai multe locuri/căsuțe.

**!!! Facem precizarea că prin *loc/spațiu de expunere și comercializare* se înțelege desfășurarea activității comerciale pe o suprafață de 6 m2.**

**!!! Participarea este gratuită, Consiliul Județean Vrancea punând la dispoziție spațiile de expunere/comercializare.**

**II. Condiții obligatorii de înscriere:**

1. Entitățile juridice: SRL, PFA, PFI, IF, II, Asociații, Organizații Neguvernamentale care doresc să se înscrie pentru expunere cu vânzare**trebuie să fie înregistrate la Registrul Comerțului înainte de 01 iunie 2023**, pentru oricare dintre categoriile de produse alimentare, respectiv înainte de **01 decembrie 2023** pentru produsele nealimentare.
2. Comercianții care doresc să participe pentru expunere cu vânzare trebuie să folosească materiale biodegradabile în care să servească și să ambaleze produsele comercializate (pahare, farfurii, linguri, furculițe, pungi de împachetare și vânzare, etc.) conform Ordinului nr 6 din 25 august 2021 – privind reducerea impactului anumitor produse din plastic asupra mediului, Capitolul 5, Art. 5, alin 1.
3. Comercianții care doresc să participe la *evenimentul 1 iunie 2024 – Ziua Internațională a Copilului* la categoria **A3 -** **Stand de băuturi calde (cafea, ceaiuri) și băuturi răcoritoare (apă, suc, limonadă etc.)**  au la cunoștință că, prin depunerea dosarului și în cazul în care sunt declarați admiși, se obligă să își achiziționeze pahare din materiale biodegradabile.
4. Comerciantul/expozantul trebuie să respecte normele P.S.I. și ISU în vigoare și să dețină fișe de instructaj valabile pentru angajații care își desfășoară activitatea în cadrul târgului;
5. Comerciantul/expozantul trebuie să își asume faptul că va respecta obligatoriu programul de funcționare a evenimentului: 10.00 – 20.00 și cel de aprovizionare: 07.00 – 09.00, în data de 1 iunie 2024;
6. Comerciantul/expozantul va realiza decorațiunea standului potrivit tematicii Zilei Internaționale a Copilului;
7. Comerciantul/expozantul trebuie să mențină curățenia pe toată durata evenimentului pe suprafața ocupată de fiecare expozant;
8. Comerciantul/expozantul trebuie să țină cont de căile de acces în spațiul de derulare al evenimentului;
9. Comerciantul/expozantul trebuie să țină cont de faptul că nu trebuie să întreprindă activități de natură a prejudicia imaginea Consiliului Județean Vrancea și a Zonei de Agrement ”Crâng Petrești”.
10. Expozantul/Comerciantul este direct răspunzător cu privire la eventualele deteriorări ale spațiilor puse la dispoziție de Organizator, fiind ținut la plata cheltuielilor de reparații sau curățare a acestora.
11. Expozantul/Comerciantul este direct răspunzător pentru calitatea alimentelor comercializate.

***!!! Nu se va permite comercializarea produselor care se prepară la grătar sau la alte aparaturi cu foc deschis, precum și comercializarea de tutun, băuturi alcoolice și a sucurilor energizante.***

**III. Documente obligatorii de anexat cererii de înscriere:**

1. **Pentru SRL, PFA, PFI, IF, II:**
* Copie a cărții de identitate a administratorului;
* Certificat Unic de Înregistrare (CUI);
* Certificat Constatator din care să rezulte ca obiectul principal de activitate coincide cu specificul activității ce urmează să fie desfășurată în cadrul evenimentului, dar și codul CAEN de comercializare a produselor prin standuri piețe și chioșcuri (pentru produse alimentare codul CAEN 4781, iar pentru produse nealimentare codul CAEN 4789);
* Documentul de Înregistrare emis de către Direcția de Sănătate Veterinară ce trebuie să fie în conformitate cu activitatea pe care urmează să o desfășoare în cadrul evenimentului (pentru toate produsele alimentare);
* Minim 5 și maxim 10 fotografii ale produselor;
* Minim 3 și maxim 5 fotografii ale locului/atelierului/laboratorului de producție.
1. **Pentru Asociații și ONG-uri**
* Copie a cărții de identitate a președintelui;
* Certificat de Înregistrare Fiscală (CIF);
* Statutul Asociației/ONG-ului din care să reiasă că scopul și obiectivele acesteia corespund cu activitatea declarată în formularul de înscriere;
* Documentul de Înregistrare emis de către Direcția de Sănătate Veterinară ce trebuie să fie în conformitate cu activitatea pe care urmează să o desfășoare în cadrul evenimentului (pentru toate produsele alimentare);
* Minim 5 și maxim 10 fotografii ale produselor;
* Minim 3 și maxim 5 fotografii ale locului/atelierului/laboratorului de producție.

**IV. Cererea scrisă alături de toate documentele menționate anterior trebuie transmise astfel:**

* La Registratura Consiliului Județean Vrancea (str. Dimitrie Cantemir nr. 1, Focșani) în perioada 20 – 24 mai 2024, de luni până joi în intervalul orar 08.00 – 16.30 și vineri în intervalul orar 08.00 – 14.00;

**sau**

* Pe adresa de email contact@cjvrancea.ro, în perioada 20 – 24 mai 2024, termenul limită de depunere fiind 24 mai 2024, ora 23.59.

*!!!* *Nu vor fi înregistrate cererile trimise la o altă adresă de e-mail decât cea specificată sau primite pe e-mail după expirarea termenului de depunere.*

*!!! Pentru a evita marcarea mail-urilor ca spam vă rugăm ca dimensiunea acestora să nu depășească 20 MB. De asemenea vă rugăm ca în cazul în care arhivați documentele acestea să fie arhivate ca fișiere .rar.*

**Pentru informații suplimentare sau întrebări ne puteți contacta la numărul de telefon 0372.372.430.**Persoană de contact: Marcela Brăileanu.

**V. Criterii de analiză și de selecție:**

* Dovada sediului social sau a punctului de lucru în județul Vrancea;
* Originalitatea și expresivitatea produselor;
* Unicitatea produselor;
* Diversitatea produselor;
* Etichetarea și ambalarea produselor;
* Materialele folosite în realizarea produselor;
* Tehnica folosită în realizarea produselor;
* Analiza experienței anterioare;
* Modul de prezentare al produselor – împachetarea produsului.

**!!! Acceptarea în calitate de expozant/comerciant în cadrul evenimentului ”1 iunie 2024 – Ziua Internațională a Copilului” se va face, după îndeplinirea criteriilor menționate mai sus, pe baza criteriului *primul venit – primul servit*, pentru fiecare categorie de produse, în limita locurilor disponibile.**

**!!! Participanții admiși la eveniment vor ocupa locurile desemnate de către organizatori. Decizia organizatorilor nu poate fi contestată.**

În data de **28 mai 2024** va fi publicată pe site-ul [www.cjvrancea.ro](http://www.cjvrancea.ro) (secțiunea Anunțuri) lista finală cu expozanții admiși.